వైదొలగిన సీఎం కార్యదర్శి శాంతా షీలానాయర్చెన్నై, ఫిబ్రవరి 7 (ఆంధ్రజ్యోతి): రాష్ట్ర ముఖ్యమంత్రి కార్యాలయ ప్రత్యేక కార్యదర్శి, సీనియర్ ఐఏఎస్ అధికారిణి శాంతా షీలానాయర్ తన పదవికి ఆకస్మింగా రాజీనామా చేశారు. అన్నాడీఎంకే ప్రధాన కార్యదర్శి శశికళ ముఖ్యమంత్రి పదవిని చేపట్టనున్న నేపథ్యంలో సచివాలయంలోని సీనియర్ అధికారులు వైదొలగటం చర్చనీయాంశమైంది. ముఖ్యంగా అన్నాడీఎంకే అధినేత్రి, మాజీ సీఎం జయలలితకు సన్నిహితంగా ఉంటూ పాలనా వ్యవహరాలలో కీలకపాత్ర పోషించిన అధికారులు శశికళ సీఎం కాకమునుపే వైదొలగుతున్నారు. ప్రభుత్వ ప్రత్యేక సలహాదారుగా పనిచేసిన షీలా బాలకృష్ణన తన పదవీ కాలం ముగియడానికి నెలరోజుల ముందే వైదొలగిన విషయం తెలిసిందే. ఆ తర్వాత ముఖ్యమంత్రి ప్రత్యేక కార్యదర్శులు వెంకట్రామన్, రామలింగం కూడా దూరమయ్యారు. ఇక, శాంతాషీలా కేంద్ర ఖనిజవనరుల విభాగం కార్యదర్శిగా పదవీ విరమణ చేశారు. ఆ తర్వాత 2011లో అన్నాడీఎంకే అధికారంలోకి వచ్చినప్పుడు జయ ఆమెను ప్రణాళికా సంఘం ఉపాధ్యక్షురాలిగా నియమించారు. ఆమె పదవీ కాలం గత మే నెలలో ముగిసింది. ఆ తర్వాత గత జూనలో ఆమెను ముఖ్యమంత్రి కార్యాలయ ప్రత్యేక పనుల కార్యదర్శిగా నియమించారు. ఇక అసెంబ్లీ కార్యదర్శిగా ఉన్న జమాలుద్దీన కూడా రాజీనామ చేయనున్నారని సచివాలయ వర్గాల ద్వారా తెలిసింది. జయకు సన్నిహితులుగా వ్యవహరించిన అధికారులంతా శశికళ అధికారంలోకి వస్తే తమను తొలగిస్తారన్న భావంతోనే సచివాలయానికి దూరమవుతున్నట్లు తెలుస్తోంది. సెలవుపై వెళ్లిన ఇంటెలిజెన్స్ ఐజీ రాష్ట్ర ఇంటెలిజెన్స్ విభాగం ఐజీ సత్యమూర్తి మంగళవారం ఆకస్మింగా సెలవుపై వెళ్లారు. త్వరలో తనపై బదలీవేటు పడనుందని తెలుసుకుని ఆయన ఈ నిర్ణయం తీసుకున్నారని పోలీసు వర్గాల సమాచారం. ఐజీ సత్యమూర్తి కూడా జయ హయాంలోనే నియమితులయ్యారు. శశికళ ముఖ్యమంత్రి పదవి చేపట్టనుండటంతో సత్యమూర్తిని బదలీ చేసి, ఆయన స్థానంలో చెన్నై అదనపు పోలీసు కమిషనర్గా ఉన్న తామరై కన్నన నియమించనున్నారని తెలుస్తోంది.
vaidolagina cm kaaryadarsi saantaa sheelaanaayarchennai, fibravari 7 (aandhrajyoti): rashtra mukhyamantri kaaryaalaya pratyeka kaaryadarsi, seanier ias adhikaarini saantaa sheelanayar tana padaviki aakasmingaa rajinama chesaru. annadienke pradhaana kaaryadarsi sasikala mukhyamantri padavini chepattanunna nepathyamlo sachivaalayamlooni seanier adhikaarulu vaidolagatam charchaneeyaamsamaindi. mukhyamgaa annadienke adhinetri, maji cm jayalalitaku sannihitamgaa untuu palana vyavaharaalalo keelakapatra pooshinchina adhikaarulu sasikala cm kakamunupe vaidolagutunnaaru. prabhutva pratyeka salahaadaarugaa panichesina sheela balakrishnana tana padavee kaalam mugiyadaaniki nelarojula munde vaidolagina vishayam telisinde. aa tarvaata mukhyamantri pratyeka kaaryadarsulu venkatraman, ramalingam kuudaa dooramayyaaru. ika, santashila kendra khanijavanarula vibhagam kaaryadarsigaa padavee viramana chesaru. aa tarvaata 2011loo annadienke adhikaaramloki vachinappudu jaya aamenu pranalika sangham upaadhyakshuraaligaa niyaminchaaru. aame padavee kaalam gatha mee nelalo mugisindi. aa tarvaata gatha joonalo aamenu mukhyamantri kaaryaalaya pratyeka panula kaaryadarsigaa niyaminchaaru. ika assembley kaaryadarsigaa unna jamaaluddiina kuudaa rajinama cheyanunnarani sachivalaya vargala dwara telisindi. jayaku sannihitulugaa vyavaharinchina adhikaarulantaa sasikala adhikaaramloki vaste tamanu tolagistaaranna bhavamtone sachivalayaniki dooramavutunnatlu telustondi. selavupai vellina inteligens ig rashtra inteligens vibhagam ig satyamurthy mangalavaaram aakasmingaa selavupai vellaaru. twaralo tanapai badalivetu padanundani telusukuni aayana ee nirnayam teesukunnaarani polisu vargala samacharam. ig satyamurthy kuudaa jaya hayamlone niyamitulayyaaru. sasikala mukhyamantri padavi chepattanundatamto satyamuurtini badali chesi, aayana sthaanamlo chennai adanapu polisu kamishanarga unna taamarai kannana niyaminchanunnaarani telustondi.